A cerolla u acerolla (d'o latín <CEREŌLA (PRUNA), literalment «cerolla cerulia/de cera»), que tamién se conoix en Aragón con variants d'iste nombre como cirolla, ciruela, ceruella u ciruella, ye principalment a fruita comestible d'a cerollera domestica (Prunus domestica), un árbol fruital extensament cautivato ta producir-las. En a comarca de Ribagorza y tamién en bells nuclios que i son colindants, en a Cinca Meya y o Semontano de Balbastro, se documenta o nombre pruna (lat. <PRUNA).